Eleccions municipalas de 2026 a Montpelhèr

Las eleccions municipalas de 2026 a Montpelhièr auràn luòc los 15 e 22 de març de 2026. Miran al renovelament del conselh municipal e del conselh metropolitan de Montpelhièr Mediterranèa Metropòli.
## Modalitats de l'escrutinh

### Datas
Las datas de l'escrutinh son fixadas per un decret del 27 d'agost de 2025 als 15 e 22 de març de 2026.

## Contèxt istòric

### Eleccions europèas de 2024
Per la darrièira eleccion europèa dins la ciutat de Montpelhièr, lo partit politic L'Esquèrra arribèt primièir.

### Eleccions legilativas de 2024
Per la darrièira eleccion legislativa dins la ciutat de Montpelhièr, Natalie Oziol, candidata del partit politic francès La França Insomesa (amb lo Novèl Front Popular), arribèt primièir.

## Candidaturas
Tre 2023, Isabelle Perrein indica que conduirà la lista "*Aimer Montpellier*" ("Aimar Montpelhièr"). Arriba a obtenir lo sosten dels Republicans e de l'UDI, que son de partits conservators, puèi lo del Modèm, un partit liberal.

En novembre de 2024, l'insomesa Nathalie Oziol, deputada de la 2da circonscripcion, indica voler menar una lista. De cap a l'impossibilitat de far ressortir un binòmi unic pendent doas amassadas generalas, lo movement local anóncia la nominacion d'un equipa de quatre caps de fila amb, en mai de Nathalie Oziol, Rhany Slimane, Livia Jampy e Antoine Bertrand. Es fin finala la deputada Nathalie Oziol qu'es investida per LFI, partit politic eco-socialista, coma cap de lista.

En abril de 2025, l'ecologista Jean-Louis Roumégas, deputat de la 1ra circonscripcion, indica egalament que desira èsser al cap d'un lista amassant las fòrças d'esquèrra. 

En intèrne en çò dels Ecologistas montpelhierencs, doas linhas s'afrontan : s'aliar amb la lista del cònsol sortent o aver una candidatura independenta. Lo 23 de junh de 2025, los 302 militants decidisson a près de 69 % de s'aliar pas amb la lista socialista tre lo primièr torn e de presentar una lista ecologista independenta al primièr torn. Lo 7 de julhet, "L'Après" anóncia s'unir amb los Ecologistas, son rejonches fin agost per Generacion.s, partit creat per Benoît Hamon. Lo 4 de setembre, desvèlan lor local novèl aital coma lo nom de lor lista : "Le Printemps montpelliérain" (La Prima montpelhierenca).

L'8 d'agost de 2025, Plaça publica, partit politic social-liberal, nomma Christophe Bourdin e Virgínia Borroladís coma caps de fila dins la prefectura erauresa.

Lo 21 de setembre de 2025, l'elegit d'oposicion Serge Martin, qu'èra sus la lista de Mohed Altrad en 2020, se declara candidat.

Lo 13 de novembre de 2025, lo partit politic d'esquèrra revolucionària (marxista) Revolucion permanenta anóncia presentar una lista menada per Max Muller

En decembre, Lucha obrièra investiguèt Morgane Lachiver, una ensenhaira, per portar lor lista.

Lo 15 de genièr de 2026, es al torn de Mohed Altrad, òme d'afars e president del Montpellier Hérault Rugbi, d'anonciar tornar partir coma cap de lista. Lo partit Orizonts pòrta son sosten a sa candidatura. Un temps evocada coma candidata per menar la lista del partit presidencial Renaissença, Patricia Mirallès rejonh fin finala l'òme d'afars. Aprèp çò adesion, lo partit anóncia fin finala que « ela o fa en son nom pròpri, aquò engatja pas Renaissença ».

Lo 4 de febrièr, Rémi Gaillard, umorista, militant per la causa animala e ancian candidat en 2020, a desvelat sa candidatura sus la ret sociala X, abans d'o confirmar a Midi Libre.

Lo 7 de febrièr, Philippe Saurel, cònsol màger de 2014 a 2020, anóncia oficialament sa candidatura sus las rets socialas amb lo sosten del movement centrista Utils dont es lo cap de fila dins Erau.

Lo 27 de febrièr, l'endeman del limit de depaus de las listas e jorn de tiratge al sòrt de las listas per l'òrdre d'afichatge, doas novèlas listas fan lor aparicion : la lista ciutadana « la Municipalista » menada per Kadija Zbairi e la lista del Partit dels Trabalhaires amb Sylvie Trousselier en cap de la lista nommada « l'argent pels trabalhaires e pels servicis publics de la comuna, pas per la guèrra ! ».

## Sondatges

### Primièr torn
centrat|vinheta|Grafica pels resultats dels sondatges
*<small>ED = Extrèma drecha.</small>*

*<small>SA = Sens Afiliacion.</small>*

### Segond torn

## Resultats

*<small>- SA : Sens Affiliacion</small>* 

*<small>- EDV : Esquèrra (divèrs)</small>*

## Nòtas e referéncias